O "bombă de apă“ a lovit orașul Palermo: "A plouat în 2 ore cât într-un an“. Imagini cu străzile transformate în râuri.
Orașul Palermo, din Italia, a fost lovit de o
furtună puternică. Cea mai violentă furtună din ultimii 200 de
ani a transformat străzile în râuri. Primarul orașului a spus că a căzut peste un
metru de apă în două ore. Pompierii
continuă să caute persoane dispărute în urma dezastrului. Acest
tip de precipitații bruște și violente este de obicei denumit în limba italiană
bomba d’acqua sau "bombă de apă“.
În Palermo a avut loc cea mai violentă furtună din ultimii 200 de ani. Peste un metru de apă a căzut în mai puțin de două ore și a transformat străzile orașului din Italia în adevărate râuri, scrie thelocal.it."Peste un metru de apă a căzut în Palermo în mai puțin de două ore. A fost cea mai violentă furtună din istoria orașului de la 1790 încoace, cantitatea de apă fiind egală cu cea care de obicei cade într-un an“, a spus primarul Leoluca Orlando.Apa a luat pe sus obiecte stradale, mașinile s-a scufundat, iar zeci de oameni au rămas blocați în ele, în timp ce alții au fugit din calea apelor. Mulți și-au luat copiii și au abandonat automobilele.Pompierii au căutat toată noaptea două persoane date dispărute într-un pasaj inundat, însă alerta s-a dovedit a fi falsă, poliția anunțând că nu a primit nicio sesizare despre dispariții în acea zonă. Nu există decese confirmate sau răni grave din cauza inundațiilor, însă doi copii au ajuns la spital cu hipotermie.